ജയം മാത്രം ലക്ഷ്യമിട്ട് സഞ്ജുവും സംഘവും സണ്റൈസേഴ്സിനെതിരെ രാജസ്ഥാന് ആദ്യം ബാറ്റ് ചെയ്യും ഇരു ടീമുമിറങ്ങുന്നത് വമ്ബന് മാറ്റങ്ങളുമായി ദുബായ്: രാജസ്ഥാന് റോയല്സ് ഇന്ന് നിര്ണായക പോരാട്ടത്തിന് ഇറങ്ങുന്നു. സണ്റൈസേഴ്സ് ഹൈദരാബാദാണ് എതിരാളികള്. വൈകീട്ട് 7.30 ന് ദുബായ് അന്താരാഷ്ട്ര ക്രിക്കറ്റ് സ്റ്റേഡിയത്തിലാണ് മത്സരം. ടോസ് നേടി രാജസ്ഥാന് ബാറ്റിങ് തിരഞ്ഞെടുത്തു. വമ്ബന് മാറ്റങ്ങളുമായാണ് ഇരു ടീമുകളും ഇറങ്ങുന്നത്. രാജസ്ഥാനില് കാര്ത്തിക് ത്യാഗി പരിക്ക് മൂലം പുറത്തിരിക്കുമ്ബോള് കഴിഞ്ഞ മത്സരം നഷ്ടമായ ക്രിസ് മോറിയും എവിന് ലൂയിസും തിരിച്ചെത്തി. സണ്റൈസേഴ്സില് ഡേവിഡ് വാര്ണര്ക്ക് പകരം ജേസന് റോയും ഫോമിലല്ലാത്ത മനീഷ് പാണ്ഡെയ്ക്കും കേദാര് ജാദവിനും പകരം യുവതാരങ്ങളായ പ്രിയം ഗാര്ഗും അഭിഷേക് ശര്മ്മയും പരിക്കേറ്റ ഖലീല് അഹമ്മദിന് പകരം സിദ്ധാര്ഥ് കൗളും പ്ലേയിങ് ഇലവനിലെത്തി. രാജസ്ഥാന് വിജയം മാത്രം ലക്ഷ്യം വച്ചാണ് ഇന്ന് കളിക്കാനിറങ്ങുന്നത്. ഇനിയുള്ള മത്സരങ്ങളില് വിജയിച്ചാല് മാത്രമേ സഞ്ജുവിനും സംഘത്തിനും പ്ലേ ഓഫിലേക്ക് മുന്നേറാനാകൂ. മറുവശത്ത് പ്ലേ ഓഫ് സാധ്യതകള് അവസാനിച്ച സണ്റൈസേഴ്സ് മാനം രക്ഷിക്കാനാണ് കളിക്കാനിറങ്ങുന്നത്. അവസാന മത്സരത്തില് ഇരു ടീമുകളും പരാജയപ്പെട്ടിരുന്നു. രാജസ്ഥാന് ഡല്ഹി ക്യാപിറ്റല്സിനോട് തോല്വി വഴങ്ങി. അര്ധസെഞ്ചുറി നേടി മുന്നില് നിന്ന് നയിച്ച സഞ്ജു മാത്രമാണ് മത്സരത്തില് രാജസ്ഥാന് വേണ്ടി തിളങ്ങിയത്. മറ്റ് ബാറ്റ്സ്മാന്മാരെല്ലാം മോശം പ്രകടനം പുറത്തെടുക്കുന്നത് രാജസ്ഥാന് തലവേദന സൃഷ്ടിക്കുന്നു. ശക്തമായ ബൗളിങ് ഡിപ്പാര്ട്ട്മെന്റിലാണ് ടീമിന്റെ പ്രതീക്ഷ മറുവശത്ത് പഞ്ചാബിനെതിരായ മത്സരം അവസാന നിമിഷം കൈവിട്ടതിന്റെ രോഷത്തിലാണ് സണ്റൈസേഴ്സ് കളിക്കാനിറങ്ങുന്നത്. മികച്ച ബൗളര്മാരുണ്ടായിട്ടും ബാറ്റ്സ്മാന്മാര് തീര്ത്തും നിറം മങ്ങുന്നു. ഡേവിഡ് വാര്ണര്, കെയ്ന് വില്യംസണ്, മനീഷ് പാണ്ഡെ തുടങ്ങിയ മികച്ച താരങ്ങളെല്ലാം തുടര്ച്ചയായി മത്സരങ്ങളില് പരാജയപ്പെടുന്നു. റാഷിദ്ഖാന് നയിക്കുന്ന ബൗളിങ് ഡിപ്പാര്ട്ട്മെന്റ് കരുത്തുറ്റതാണ്. നിലവില് പോയന്റ് പട്ടികയില് ഒന്പത് മത്സരങ്ങളില് നിന്ന് എട്ട് പോയന്റുമായി രാജസ്ഥാന് ആറാമതാണ്. ഒരുജയം മാത്രം നേടി രണ്ട് പോയന്റുള്ള സണ്റൈസേഴ്സ് അവസാന സ്ഥാനത്തും. ഇന്ന് ജയിച്ചാല് രാജസ്ഥാന് നാലാം സ്ഥാനത്തേക്ക് ഉയരാം. Stories you may Like